**Aslak Maurstad** (født 1992) er en norsk skuespiller, stemmeskuespiller, regissør og manusforfatter.

Scene, film og TV
-----------------

Maurstad er utdannet tekstforfatter ved Høyskolen Kristiania. Han har skrevet 16 sceneforestillinger, blant annet *Legender* og *Olav den Heldige.* Maurstad gir stemme til over tusen rollefigurer i over hundre animasjonsserier, deriblant *Arcane*, *Polarekspressen*, *Franklin*, *Uglehuset*, *Finn meg i Paris*, *Soy Luna*, *Monstre på jobb* og spillefilmen *Kongens Nei.*

Etter å ha fullført videregående skole gikk han ett år på Romerike folkehøgskole, og etterpå startet han teaterkompaniet Antiteateret sammen med Even Torgan, Elvira Haaland og Fredrik Stenberg Ditlev-Simonsen. I Antiteateret er han både skuespiller og manusforfatter, og har blitt nominert til og vunnet flere priser, blant annet ble han nominert til Heddaprisen 2020 i kategorien «for beste ungdomsforestilling», for oppsetningen *Før vi dør.*

Maurstad har også hatt roller i flere filmer og TV-serier. To av dem har vunnet Amandusprisen; den første var kortfilmen *Robin* (2007), og den andre var kortfilmen *Nebula Blues* (2008). Han har også spilt i TV-serier som *Hvite gutter*, *Basic Bitch*, *Sigurd Fåkke Pult* og *Helt perfekt.*

I 2021 startet han en kanal på videostrømmingsplattforen Twitch, der han bruker kallenavnet «Klokkismann».

Annet
-----

Han har blitt kåret til norgesmester i dansematte, og til Norges raskeste tekster. Han har startet sitt eget realityprogram med tittelen «Dansemattekjendis», der andre sesong hadde premiere våren 2022.

Maurstad har også medvirket i realityprogrammet *Sofa* sammen med moren og sine to brødre, og i konkurranseprogrammet *Alle mot en*.

Han vant reality-programmet *Forræder* på TV2 i 2023 og kom på 2. plass i *Skal vi danse* samme år.

Familie
-------

Han er sønn av skuespiller Mari Maurstad og musiker Aage Kvalbein. Han er bror av Scott Maurstad og Stinius Maurstad, og nevø av Toralv Maurstad, Jon Kvalbein, Hans Kvalbein og Asbjørn Kvalbein.

Referanser
----------

1. ↑   filmfront.no[Hentet fra Wikidata]
2. ↑  «Legender med Kristiania Ablegøyemakeri». *Feelgood&iStage* **(norsk)**. Besøkt 28. april 2022.
3. ↑  «aslak maurstad (Arkivert)» **(norsk)**. Østfold Internasjonale Teater. Besøkt 28. april 2022.
4. ↑  «Arcane (TV-serie)». *Norske Dubber Wiki*. Besøkt 28. april 2022.
5. ↑  «Polarekspressen (Film)». *Norske Dubber Wiki*. Besøkt 28. april 2022.
6. ↑  «Franklin (TV-serie)». *Norske Dubber Wiki*. Besøkt 28. april 2022.
7. ↑  «Finn meg i Paris (TV-serie)». *Norske Dubber Wiki*. Besøkt 28. april 2022.
8. ↑  «Monstre på jobb (TV-serie)». *Norske Dubber Wiki*. Besøkt 28. april 2022.
9. 1 2 3 4 5  «Aslak Maurstad». *IMDb*. Besøkt 28. april 2022.
10. ↑  Heddaprisen (29. mai 2020). «2020». *Heddaprisen*. Besøkt 28. april 2022.
11. ↑  «Robin». IMDb.com. 17. november 2007. Besøkt 28. april 2022.
12. ↑  «Nebula Blues». IMDb.com. 23. mars 2017. Besøkt 28. april 2022.
13. ↑  «Klokkismann». *Twitch*. Besøkt 28. april 2022.
14. 1 2  Årdal, Ole Kristian (6. juni 2021). «Den raskaste tekstaren i NRKs historie». *NRK* **(norsk nynorsk)**. Besøkt 28. april 2022.
15. ↑  «Dansematte Kjendis - YouTube». *www.youtube.com*. Besøkt 11. juli 2022.
16. ↑  «Mari Maurstad om sønnene i «Sofa»: – Brødrene vet hvilke ord som må sies for å trigge de andre.». *Tara*. 27. januar 2022. Besøkt 28. april 2022.

Eksterne lenker
---------------

* (en) Aslak Maurstad på Internet Movie Database Rediger på Wikidata

* (no) Aslak Maurstad hos Nationaltheatret Rediger på Wikidata

* (no) Aslak Maurstad hos Sceneweb Rediger på Wikidata
* (no) Aslak Maurstad på Twitch Rediger på Wikidata